Asbest (lidn)

Asbest () om Venäman lidn da lidnümbrik Sverdlovskan agjan suves.

 Istorii  
Eländpunktan aluz om pandud vl 1889 kuti Kudel'k-žilo () samha asbestad. Vl 1928 udesnimitihe sidä Asbest-radnikžiloks. Vl 1933 radnikžilo kätihe lidnaks agjan alištusenke. Vspäi 2006 lidn om olmas Asbestan lidnümbrikon keskusen.

Asbest-lidn šingotase azbestan samižel i sen jändusiden ümbriradmižel (magnijantegim), asbesttegesiden, savičun i hrustal'tegesiden pästandal.

 Geografijan andmused 
Lidn sijadase lidnümbrikon keskuzpalan suves, mecoiden keskes, Keskuralan päivnouzmaižil pautkil, Sur' Reft-jogen oiktal randal tobjimalaz ( 103 km pitte, Obin bassein), 220 m ü.m.t. keskmäižel korktusel.

Matkad Jekaterinburgan keskushesai om kahesakümne kuz' kilometrad suvipäivlaskmha. Lähembaižed lidnad — Suhoi Log 37 km päivnouzmha orhal vai 48 km avtol i Zarečnii 34 km suvhe.

Klimat om ven kontinentaline. Heinkun keskmäine lämuz om +19,2 C°, vilukun −12,5 C°. Paneb sadegid 503 mm vodes, enamba heinkus (90 mm), vähemba keväz'kus (15 mm).

 Tobmuz 
Kaik kaks' žilod mülüdas lidnümbrikho Asbestan ližaks: Belokamennii (1932 rist. vl 2010) i Krasnoarmeiskii (490 rist. vl 2010). Lidnümbrikon pind — 767,9 km², se mülüb agjan Suvižhe ohjastuzümbrikho. Asbestan lidnümbrik ümbärdab Mališevan lidnümbrikod kaikiš polišpäi.

Lidnümbrikon tobmuden pämez' om sen Administracijan pämez'. Edeline Administracijan pämez' om Vladimir Susloparov, radoi vn 2015 sügüz'kuhusai. Lidnümbrikon Duman ezimez' om Leonid Remezov vn 2022 redukuspäi. Edeližed Duman ezimehed oma Sergei Larionov (tal'vku 2019 — reduku 2022 päiči vn 2020 elokus-tal'vkus), Andrei Samarin (kül'mku 2017 — tal'vku 2019).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 68 893 ristitud, lidnümbrikon — 71 315 ristitud, vn 2021 lidnan — 57 317 ristitud. Vl 2017 kaik 64 666 ristitud elihe lidnas i 66 955 ristitud kaikes lidnümbrikos. Kaikiš suremb lidnan ristitišt oli 85 100 eläjad vl 1992.

Ortodoksižen hristanuskondan kaks' jumalanpertidAsbestan pühäpertid sobory.ru-saital. , protestantižen hristanuskondan jumalanpert' i islaman pühäpert' oma saudud lidnas.

 Openduz 
Lapsiden opendusen aluzkundad oma kaks'kümne üks' päivkodid (viž nimitadud i nomer 4, 22, 25, 27, 29, 31, 32, 35, 38, 40, 46, 47, 53, 56, 60, 62), kaks' aluzškolad (nomer 12 i 13), üks'toštkümne keskškolad (nomer 1, 2, 4, 8, 11, 16, 18, 21, 22, 24, 30), licei nomer 9, lapsiden sädamižen keskuz, čomamahtoiden škol, olimpižen varan sportškol.

Professionaližen opendusen aluzkundad oma Asbestan politehnikumAsbestan politehnikuman sait (aptasbest.ru).  i Asbestan čomamahtoiden kolledžAsbestan čomamahtoiden kolledžan sait (asbart.ru). , mugažo üläopendusen nellän aluzkundan (kaik — Jekaterinburg) filialad.

 Galerei 

 Tetabad sündnuded 
 Aleksandr Kozlov (1961−2001) — oli Venäman muzikanvändai da muzikankirjutai.
 Gleb Samoilov (sünd. 1970) — Venäman muzikanvändai, runokirjutai da muzikankirjutai.
 German Sitnikov (sünd. 1932) — Nevondkundaližen Ühtištusen i Venäman baletan artist da baletmeister.
 Jurii Soldatov (sünd. 1940) — Nevondkundaližen Ühtištusen i Venäman skul'ptor.

 Homaičendad 

 Irdkosketused 
 Lidnümbrikon tobmuden aluzkundoiden oficialine sait (asbestadm.ru). 
 Asbestan lidnümbrik Sverdlovskan agjan oficialižel midural.ru-saital. 
 Lidnan informacine sait (asbest.name). 

Kategorii:Venäman lidnad
Kategorii:Eländpunktad kirjamišton mödhe
Kategorii:Sverdlovskan agjan lidnad
Kategorii:Sverdlovskan agjan lidnümbrikod